Louis Braille

Louis Braille (Coupvray, 4. januar 1809. - Pariz, 6. januar 1852.), francuski tvorac pisma za slijepe.

I sam slijep od svoje treće godine, i kasnije kao učitelj u Zavodu za slijepe u Parizu, upoznao je potrebe i mogućnosti slijepih osoba u obrazovanju pa je 1829. stvorio pismo za slijepe. Kasnije je svoj izum usavršio do te mjere da se može upotrijebiti kao internacionalno pismo slijepaca. Braillovo pismo za slijepe bazira se na grupama od 6 tačaka – po tri u dva okomita reda. Na jačem papiru neke se tačke u grupi ispupče pa je tako za svako slovo stvoren poseban znak odnosno raspored istaknutih tačaka koje slijepi čitaju pipajući kažiprstom desne ruke s lijeva na desno. Braille je također izumio brojeve i matematičke znakove za slijepe, a kao istaknuti reproduktivni muzičar, izradio je sistem muzičkih znakova. Danas postoje posebne štamparije u kojima se knjige štampaju Braillovim pismom.

 Reference 

 Vanjski linkovi 

 https://www.nbp.org/ic/nbp/about/aboutbraille/whoislouis.html
 https://museelouisbraille.com/en/braille-l-inventeur

Kategorija:Francuski izumitelji
Kategorija:Biografije, Coupvray
Kategorija:Rođeni 1809.
Kategorija:Umrli 1852.